Alegzandra/wili-2018-roplus huggingface dataset:
Veclaras (vok. Wetzlar) – penktasis pagal dydį miestas Heseno žemėje (Vokietijoje). 53 tūkst. gyventojų (2005). Miestas yra prie Lano upės. Gyventojų tankumas yra 694 žmonių/km².

Dramas (tibet. འགྲམ། = `gram), kitaip Žangmu (kin. 樟木, pinyin: Zhāngmù), Khasa (nep. खासा = Khāsā) – miestelis pietų Tibete (dabar Kinijos Liaudies Respublika), Njalamo apskrityje, prie Bhote Košio upės. Svarbus pasienio postas ties Kinijos–Nepalo siena, priešais Nepalo miestelį Kodarį. Šalis jungia tiltas per Bhote Košį.

Gimė Lietuvos kariuomenės kapitono Kazio Litvino šeimoje. Vaikystę praleido Klaipėdos krašte, Čiūtelių dvare. 1949 m. su mama ir senele išvežta į Sibirą. Irkutsko srityje dirbo kolūkyje, plytų fabrike, įstojo į tenykštę muzikos mokyklą, kurią baigusi kurį laiką joje dėstė.

Iki 1948 m. prie Lengue, į rytus nuo Bengelos buvo ypač stati atkarpa, kurią galėjo įveikti tik dantratinis garvežys. Šią atkarpa pakeitė ne tokia stati apylanka.

Liepos 19 d. – I Singmanas, Pietų Korėjos politinis veikėjas, pirmasis šalies prezidentas. Jo valdymo laikotarpis (1948-1960 m.) lig šiol vertinamas kontroversiškai - nors I Singmanas sugebėjo išspręsti daugelį naujai valstybei kylančių problemų, jis kritikuojamas už autokratizmą. Po 1960 m. rinkimų prasidėję protestai, kuriuos iššaukė įtarimai balsų klastojimu, privertė I Singmaną palikti šalį. Jis mirė 1965-aisiais Havajuose (g. 1875 m.).

1947 m. sovietai įregistravo parapiją, joje buvo 350 tikinčiųjų. 1955 m. atliktas kapitalinis remontas, pastatyta nauja varpinė. Dabar prie cerkvės veikia sekmadienio suaugusiųjų mokykla.

Stabilizuojantis elementas (dažniausiai tranzistorius) gali būti jungiamas nuosekliai su apkrova, padidėjus įtampai apribodamas jos srovę. Šis labiausiai paplitęs stabilizatorius tipas vadinamas nuosekliu. Reguliuojantis elementas taip pat gali būti jungiamas lygiagrečiai su apkrova, suvartodamas esamu laiko momentu nenaudojamą srovės perteklių (lygiagretus stabilizatorius). Kad vartojant daugiau srovės įtampa sumažėtų, tokio stabilizatoriaus maitinimo šaltinis jungiamas per varžą. Lygiagretus stabilizatorius nebijo trumpojo jungimo, tačiau dėl mažo ekonomiškumo yra palyginus retai naudojamas.

Rutka Pachuckichas, (lenk. Rutka Pachuckich) – maža gyvenvietė Lenkijos šiaurės rytuose, Punsko valsčiuje, Seinų apskrityje, Palenkės vaivadijoje. Taurusiškės kaimo dalis.

Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

JAK-1M – Jak-3 prototipas su mažesniais sparnais, perdarytomis aušinimo angomis, sumažinto svorio bei patobulintu varikliu. Pagaminti du lėktuvai.

Artimas eje yra jakutų ičči įvaizdis. Vakarų Sibiro totoriai eje yra paskyrę apleistus namus, pelkes, griovas. Turkmėnų mitologijoje veikiant islamui eje sumišo su piktosiomis dvasiomis, džinais, gyvenančiais tam tikrose vietose.

1915 m. A. Einšteinas išplėtė reliatyvumo teoriją, papildydamas erdvę ketvirtuoju matmeniu – laiku, tuo pačiu paaiškindamas gravitaciją erdvėlaikio iškreipimu.
„Kurso de Esperanto“ naudoja visų vartojamų žodžių klausymo testus, skirtus mokytis tarimą ir klausymo supratimą. Vartotojas gali mikrofono pagalba įrašyti savo bandymus kalbėti esperanto kalba ir palyginti juos su originalo pavyzdžiais. Tarp garso įrašų yra ir populiarių dainų melodijų.

Kitas variantas – desertas, gaminamas suplakant pasaldintą pieną ar grietinėlę, kartais pridėjus kiaušinio baltymų, pagardinamas vynu ar likeriu. Patiekiamas kaip gėrimas jei skystas. Tirštas užpilamas ant pyragaičių ar vaisių.

Šiaurės Amerikos lietuvių fizinio auklėjimo ir sporto sąjungos iniciatyva po 40 metų pertraukos buvo atkurtos senosios tradicijos ir 1978 m. birželio 27–liepos 3 d. Toronte (Kanada) buvo surengtos I pasaulio lietuvių sporto žaidynės, skirtos Lietuvos Nepriklausomybės 60-mečiui, kuriose dalyvavo 1101 sportininkas iš JAV, Kanados, Vakarų Vokietijos, JK, Australijos ir Argentinos. Lietuviai rungtyniavo 11 sporto šakų.

Švelnioji kresnuolė, arba loichtenbergija (lot. Leuchtenbergia principis, angl. Agave cactus, Prism cactus) – kaktusinių (Cactaceae) šeimos augalų gentis, priklausanti monotipinei kresnuolės (Leuchtenbergia) genčiai.

„Hard To Make A Stand“ singlas buvo išleistas tik Europoje, dėl kontroversiškos reakcijos JAV į dainos tekstą apie abortus. Be to, prekybos tinklas „Wal-Mart“ išėmė patį albumą iš prekybos dėl dainoje „Love Is A Good Thing“ Sheryl reiškiamos nuomonės apie ginklus, kurie iš šio prekybos tinklo pernelyg lengvai patenka į vaikų rankas.

Vėliau tas kultas pripažintas oficialiai ir sutapatintas su dievo Harimkheto, kultu. Atgijus susidomėjimui, imtasi pirmųjų komplekso restauravimo darbų (vėjas į jį nuolat nešė dykumų smėlį) – apie tai lankytojams primena tarp priekinių Sfinkso letenų stovinti Tutmozio I stela.

Apylinkė įkurta XX a. viduryje Senosios Žagarės vardu. 1954 m. gegužės 25 d. ji prijungta prie Žiurių apylinkės. Atkurta Žagarės vardu 1963 m. sausio 12 d. Lietuvos TSR Aukščiausiosios Tarybos Prezidiumo įsaku „Dėl Lietuvos TSR apylinkių sustambinimo“ iš buvusių Pabalių apylinkės, Žiūrių apylinkės, Dilbinų apylinkės ir dalies Pailių apylinkės. Septynių deputatų tarybai, renkamai kas pustrečių metų, vadovavo apylinkės vykdomojo komiteto pirmininkas.

1971 metais grupelė žmonių apsigyveno apleistose kareivinėse. Tuo metu Kopenhagoje kilo nekilnojamojo turto kainos, gatvės vis labiau duso nuo transporto kamščių, o šie žmonės troško žalumos ir svajojo apie žaidimų aikštelę savo vaikams.

Mbajai – gvajkurų gentis gyvenusi abipus Paragvajaus upės, dabartinio Paragvajaus šiaurėje ir šiaurės vakaruose, Argentinoje iki Bermecho upės. Taip pat gyveno Brazilijoje, Pietų Mato Grose – ten dabartiniai mbajų palikuonys vadinami kaduvėjais. Kalbėjo matakų-gvajkurų grupei priklausančia kalba.

Sankt Peterburge Nevos deltoje esantys tiltai naktį nuo 2 iki 5 val. yra pakeliami ir dalis deltos salose išsidėsčiusio miesto sausumos transportu yra nepasiekiama.

Kuzurovas (rus. Кузурово) – gyvenvietė apie 50 km į vakarus nuo Belyj Jaro, prie Ketės ir Kuzurovos santakos, Aukštutinės Ketės rajonas, Tomsko sritis, Rusija.
Jakovlevo konstruktorių biuras užsiėmė sportinių lėktuvų kūrimu, tačiau dar prieš pat karą, 1939 m. liepos 29 d., pateikė OKB du prototipus būsimojo naujo naikintuvo: I-26-1 (greitis iki 620 km/h, 600 km kovinis skrydžio nuotolis, per 11 min pakilti iki 10 km aukščio, ginkluotė sudaryta iš dviejų 7,62 mm ŠKAS kulkosvaidžių bei vienu 12,7 mm Berezin BS sunkiuoju kulkosvaidžiu) ir I-26-2 (turbokompresorinis variklis M-106 išvystantis 650 km/h greitį bei ginkluotą dviem 7,62 mm ŠKAS kulkosvaidžiais).

1997 metų pabaigoje Zeev Suraski ir Andi Gutmans (Izraelis) nusprendė perrašyti PHP varikliuką su tikslu ištaisyti daugelį klaidų bei pagreitinti PHP skriptų atlikimą serveryje. Po pusės metų, 1998.06 išėjo nauja versija, kuri buvo pavadinta PHP3. NetCraft'o duomenimis PHP 1999 metais naudojosi jau 1 mln. domenų.

Duomenų pateikimo formatai gali būti įvairūs - HTML per naršyklę, Microsoft Excel, Adobe PDF dokumentai darbui kompiuteryje; Web serviso (angl. Web service), XML ar kitokio formato duomenų perdavimas į kitas įmonės sistemas. Taip pat integruojasi su GIS sistemomis tokiomis kaip ESRI, galima vykdyti geografinę analizę.

Kurgano autobusų gamykla, KAvZ (rus. Курганский автобусный завод, КАвЗ) – Tarybų Sąjungos/Rusijos autobusų gamykla įsikūrusi Kurgane. Nuo 1958 m. gamina autobusus, surenkamus ant sunkvežimių GAZ važiuoklės. Šie dažnai naudoti kaip gamyklų, mokyklų autobusai. Dabar įmonė priklauso GAZ grupei ir gamina nedidelius miesto, mokyklinius autobusus.

Lorica plumata – romėnų šarvai, kuriuos vilkėdavo tik karo tribūnai ir aukštesnio (generoliško) rango karo vadai. Šio tipo šarvai buvo brangesni už bet kuriuos kitus romėnų šarvus, brangiai kainuodavo ir jų priežiūra.

2003 m. Klaipėdos teritorinės ligonių kasos, Klaipėdos apskrities ligoninės, Klaipėdos tuberkuliozės ligoninės stebėtojų tarybų pirmininkas.

Tėvas Vaclovas Miknevičius, žmona Giedrė Eleonora Miknevičienė. 1967 m. baigė Kauno politechnikos institutą. 1967–1978 m. Technikos estetikos instituto Vilniaus filialo, 1979–1993 m. Komunalinio ūkio projektavimo instituto Vilniuje architektas, nuo 1993 m. bendrovės „Archiplanas“ vyr. architektas.

Netoli universiteto išlikusių griuvėsių įsikūręs šiuolaikinis Theravados centras. Archeologiniai kasinėjimai atlikti dideliame 150 tūkst. m² plote, tačiau dar žymi teritorijos dalis nekasinėta. Šalia įsikūrusiame archeologijos muziejuje eksponuojami kasinėjimų metu surasti rankraščiai ir kiti radiniai.

Prieš savo mirtį popiežius pasiuntė legatų misiją į Konstantinopolį derėtis su patriarchu Mykolu Kerelarijumi. Nepavykus susitarti 1054 m. liepos 16 d. legatai iškilmingai padėjo ekskomunikos bulę ant altoriaus Šv. Sofijos bažnyčioje ir grįžto į Romą. Nors tuo metu popiežius Leonas IX jau buvo miręs ir bulė neturėjo jokios galios, patriarchas ekskomunikavo popiežiaus legatus ir tai laikoma oficialiu bažnyčių skilimu.

3. Du atitinkantys skaičiai gali būti išsidėstę įstrižai, bet tik gretimose eilutėse, t. y. kuomet sekantis skaičius yra žemiau arba aukščiau šalia esančioje eilutėje.
Žaidimo tipe Modernus pradinis skaičių rinkinys yra atsitiktiniai skaičiai, kurių yra 27. Tačiau kaip ir Klasikinis tipe, kuomet neberandama atitinkamų skaičių, paspaudus Pridėti Skaičius yra pridedami visi žaidimo lauke neišbraukti skaičiai.

Samoa salynas, atsidūręs Britų valdų Polinezijoje centre, buvo padalintas tarp Vokietijos ir JAV, taip suformuojant Amerikos Samoa ir Vokietijos Samoa (1914 m. ši vienintelė Vokietijos valda Polinezijoje perėjo Naujosios Zelandijos administracijai).

Evpraksija Fiodorovna – Teodoro Sviatoslavičiaus duktė. Santuokoje nuo 1345 metų – apie metus. Išsiuntė atgal pas tėvą, faktiškai išsiskyrė, dėl neaiškių priežaščių jau 1345 metų pabaihoje. Ištekinta antrą kartą už kunigaikščio Teodoro Konstantinovičiaus, nuo kurio ji pagimdė keturis sūnus: Michailas Kriukas, Ivanas Sobaka, Borisas Vepris, Ivanas Uda.

1475-76 m. Venecijoje viešėjęs ir aliejine technika kūręs Antonelas da Mesina iš pagrindų pakeitė Belinio kūrybą. Jo San Cassiano bažnyčos altorinio paveikslo įtakos pėdsakų galima rasti vėlesniuose Belinio darbuose. Nors Belinis jau anksčiau dirbo aliejine technika, manoma, kad būtent Antonelas da Mesina parodė Venecijos dailininkams tikrąsias jos galimybes. Maždaug nuo 1475 m. Džovanis Belinis buvo autoritetingu ir pripažintu dailininku Venecijoje. Jam nuolat užsakinėjo altorinius paveikslus Venecijos turtingi kilmingieji ir pirkliai, aplinkinių miestų užsakovai. Šie paveikslai dažniausiai būdavo skirti asmeninėms laidojimo koplyčioms bažnyčiose ir vaizdavo Mariją su kūdikiu tarp šventųjų. Šie paveikslai suformavo Venecijos dailės mokyklos sakralinių scenų vaizdavimo formas. Juose ženkliai didesnis dėmesys suteikiamas žmonių figūrų ir ryšių tarp jų vaizdavimui, peizažo reikšmė sumažėjo. Gali būti, kad Belinis tuo metu buvo įtakotas centrinėje Italijoje dirbusių dailininkų, visų pirma Pjero dela Frančeskos. Stiliaus pasikeitimą iliustruoja „Pezaro Marijos karūnavimo“ altoriaus paveikslas, kurį Džovanis tikriausiai atliko Pezare ir galėjo keliauti į Urbiną ar Riminį, kuriuose buvo Pjero darbų. Taip pat Belinis galėjo būti paveiktas Donatelo skulptūros, kurios pavyzdžių buvo Padujoje. Šv. Jobo bažnyčios altoriaus paveiksle Belinis visiškai atsisakė peizažo, figūrų apimtys pavaizduotos vien šviesa ir šešėliais.

Aralas yra vienas seniausių ežerų, susiformavęs nusekus ir užsidarius Tetijos vandenynui maždaug paleogeno periodo pradžioje, nors kiti autoriai teigia, kad tai įvyko dar kreidos periodo pabaigoje. Tai ginčytinas faktas, nes nepakanka duomenų nustatyti, kada Aralas susisiekė su vandenynu ir buvo jūra (jungėsi su vandenynu), o kada buvo atskirtas nuo vandenyno ir virto ežeru.

Pirmasis muzikos mokytojas buvo tėvas vargonininkas Juozas Janulaitis. Baigusi Lukšių (Šakių rajonas) vidurinę mokyklą, 1959–1962 m. choro dirigavimo mokėsi Vilniaus kultūros-švietimo technikume (dėst. P. Sližys ir N. Jautakienė). 1980–1985 m. neakivaizdiniu būdu choro dirigavimą (dėst. Zita Kariniauskienė) ir kultūros renginių režisierės bei organizatorės meną studijavo Lietuvos valstybinės konservatorijos Klaipėdos fakultetuose.
DNB pasaulyje turi 12 skyrių ir atstovybių užsienyje, aptarnauja daugiau nei 50 proc. Norvegijos užsienio prekybos mokėjimo srautų. Grupės paslaugomis naudojasi per 2,3 mln. fizinių ir 200 000 juridinių asmenų. Bankas yra vienas didžiausių laivybos sektoriaus finansuotojų, vienas svarbiausių tarptautinės energetikos rinkos dalyvių

Valerijus Filonovas (1963 - 2010) žinomas muzikos pedagogas, pučiamųjų instrumentų orkestrų vadovas, švenčių meno vadovas ir dirigentas, mokytojas ekspertas.

Sisianas (arm. Սիսիան) – miestas pietryčių Armėnijoje, Siuniko srityje, prie Vorotano upės, 98 km į šiaurės rytus nuo Nachičevanės. Netoli miesto praeina Jerevano–Megrio plentas. Elektros technikos, maisto pramonė. Šalia miesto yra bronzos amžiaus observatorija ir nekropolis Zorac Kareras, taip pat Šakio krioklys. Mieste yra 691 m. statyta bažnyčia.

2002 metais atlikėjas Travis Trittas išleido albumą „Strong Enough“, kuriame skambanti titulinė daina „Strong Enough to be Your Man“ sukurta pagal originalią Sheryl Crow kompoziciją.

Freken Julija, 1888 m., Valstybės teatras, 1937 m., Šiaulių dramos teatras, rež. Gytis Padegimas, 1976 m., Kauno mažasis teatras, rež. Rolandas Atkočiūnas, 1993 m., Vilniaus mažasis teatras, rež. Artūras Areima, 2010 m.

Įrengtas kalvoje. Šlaitai status, 12–30 m aukščio. Aikštelė ovali, pailga, 35 x 26 m dydžio, apjuosta 1,5–2 m aukščio pylimu. Pietrytinėje pašlaitėje yra 3 m pločio terasa, už jos – 8 m pločio, 0,3 m gylio griovys ir 0,5 m aukščio pylimas.

Nuo 1992 gruodžio iki 1993 rugpjūčio Rusijos Federacijos Saugumo ministerijos ministro pirmasis pavaduotojas – RF Saugumo ministerijos štabo viršininkas.

Kredito reitingų agentūrų vaidmuo rinkose yra paprastai labai teigiamai vertinamas ir investuotojų, ir emitentų. Jos teikia investuotojams informaciją, kuri jiems padeda įvertinti su saugumu susijusią riziką. Taip pat jos padeda sumažinti kapitalo pritraukimo išlaidas emitentams (arba bent jau palankiai įvertintiems emitentams).

Antrojo Pasaulinio karo metu per Okinavos mūšį salose išsilaipino 77-oji pėstininkų divizija 1945 m. kovo 26 d. Po to sekė kiti išsilaipinimai ir salynas buvo užimtas per penkias dienas. Kerama buvo naudojamas kaip tarpinis punktas Okinavos užėmimui. Per mūšį prasidėjo masinės civilių savižudybės.

Pagrindinis Fondo veiklos principas - visiškas veiklos skaidrumas. Fondas nesinaudoja įstatymo suteikta galimybe - penktadalį surinktų lėšų skirti fondo išlaidoms. Kiekvienas rėmėjo skirtas litas tenka labdarai, o visos fondo administracinės išlaidos yra padengiamos pačių steigėjų.

Neigiamas grįžtamasis ryšys pirmą kartą buvo realizuotas XVI a. su išcentriniu reguliatoriumi. Jo veikimo principas paprasčiausiai matomas Džeimso Vato garo variklyje. Du sunkūs rutuliai vertikaliame korpuse sukasi tuo pačiu greičiu kaip variklis. Kai jų greitis padidėja jie pasisuka aukštyn ir į išorę dėl išcentrinės jėgos. Tai sukelia mechanizmo pakėlimą, kuris uždaro garo išleidimo sklendę ir variklis lėtėja. Kai variklio greitis sumažėja per daug, tada rutuliai krenta dėl gravitacijos ir atidaro garo sklendę.
1849 m. Natanielis Kukas (Nathaniel Cook), „Illustrated London News“ redaktorius, kuriame šachmatų skiltį vedė H. Stauntonas, sukūrė šachmatų figūrų dizainą, ir jį užpatentavo. Figūrų gamybos teisę įsigijo sporto reikmenų gamybos firma „Jaques of London“, kuri jas pradėjo gaminti. Redaktorius paprašė H. Stauntoną reklamuoti figūras jo vedamame šachmatų skyrelyje, ką jis ilgą laiką ir darė. Be to, ant kiekvienos figūrų dėžutės H. Stauntonas dėdavo autografą ir už kiekvieną – gaudavo honorarą. Ilgainiui šios formos šachmatų figūros buvo pradėtos vadinti Stauntono vardu, jos tapo populiarios ir dabar naudojamos tiek mėgėjų, tiek profesionalų varžybose.

Meškuičiai – miestelis Šiaulių rajono savivaldybės teritorijoje, į rytus nuo kelio Ryga–Tilžė, 18 km į šiaurės rytus nuo Šiaulių. Seniūnijos ir seniūnaitijos centras. Yra paštas (LT-81027).

Valstybės sienos apsaugos tarnybos Pagėgių rinktinės Pagėgių užkardos aptarnavimo grupės vadovas, nuo 2003 m. Pagėgių savivaldybės Žemės ūkio skyriaus vedėjas.

Akmuo saugomu paskelbtas remiantis Gamtos apsaugos komiteto prie Lietuvos TSR Ministrų Tarybos 1964 m. kovo 27 d. įsakymu Nr. 76. Gamtos paminklas nuo 2000 m.

Vilkaviškio rajono savivaldybės tarybos Tėvynės sąjungos-Lietuvos Krikščioniškųjų demokratų ir Lietuvos Valstiečių liaudininkų sąjungos frakcijas atstovaujantys, bei jokioms frakcijoms nepriklausantys Lietuvos Liberalų sąjūdžio ir Lietuvos pilietinkų partijas atstovaujantys savivaldybės tarybos nariai Vilkaviškio rajono savivaldybės taryboje įregistravo Opozicinių frakcijų koaliciją (Opoziciją).

Panašus drabužis yra Inverneso apsiaustas (angl. Inverness cape), kuris turi peleriną. O Inverneso paltas turi ne visą viršų dengiančią [peleriną, o atviras rankoves – lyg dvi mažas rankas dengiančias pelerinas.

Kai klintis slūgso šalia žemės paviršiaus ir lietaus vanduo sunkiasi per ją, tokiose vietose klintis išplaunama. Vyksta karsto procesai ir formuojasi karstinės tuštumos – olos.

Karlas Gustavas Jungas sukūrė analitinę psichologiją, kuri žmogaus psichiką bando nagrinėti platesniame, kultūriniame kontekste, įvedant archetipo sąvoką bei išskiriant žmonių asmenybinius tipus. Vienas iš svarbesnių analitinės psichologijos bruožų – tam tikrų bendrų visiems žmonėms kompleksų, susijusių su paveldimais instinktais, paieška ir identifikavimas.

Šio laikrodžio markės istorija skaičiuojama nuo 1965 m., kada TSRS Gynybos ministerija užsakė „Vostok“ gamykloje pagaminti suvenyrinių laikrodžių, skirtų apdovanoti nusipelniusiems kariškiams. Jų gamybai buvo iškelti padidinti kokybės reikalavimai vandens ir smūgių atsparumui. Kadangi nebuvo planuota laikrodžius paleisti į laisvą prekybą, tai vietoje įprasto užrašo ant tokios prekės „Сделано в СССP“ ('pagaminta TSRS') atsirado užrašas „Заказ МО СССР“ ('TSRS Gynybos ministerijos užsakymas'). Tai buvo patvarus, grubaus kariško dizaino gaminys, teiktas aukštesnio rango kariškiams kaip apdovanojimas už nuopelnus tarnyboje. Jo išskirtiniai bruožai buvo novatoriškas, fosforu švytintis ciferblatas, karinių simbolių puošyba. Kartu buvo skirta ir nedidelė kvota tokių civilinių laikrodžių gamybai ir jų pardavimui eilinėse parduotuvėse, tačiau tai buvo deficitinė prekė.
I-26-2 buvo pataisytas atsižvelgiant į pirmtako klaidas, be to, vietoje turbokompresorinio M-106 variklio buvo įdėtas paprastesnis M-105, nes pirmasis kentėjo nuo turbo lago. Į konstrukciją įtraukė ir 20 mm ŠKAS tipo patranką, įtaisytą ant variklio bloko. Tačiau pakeista konstrukcija pasunkėjo, 400 kg viršijo svorį numatytą brėžiniuose. Dėl surenkamų konstrukcijų karkasas nelaikė daugiau nei 4,4 G perkrovų. O alyva ir toliau kaisdavo. Tad toks modelis 1940 m. nepraėjo bandymų, tačiau ne ką geriau sekėsi ir konkurentams, nesisekė priversti gerai skristi ir I-200 (būsimasis Mig-3) bei I-301 (būsimasis LaGG-3)

1942 m. tobulintas variklis, pridėta daugiau galios. Pakeistas VV taikiklis į PBP. 7,62 mm ŠKAS kulkosvaidžiai pakeičiami į vieną 12,7 mm UBS kulkosvaidį

Bet kuriam stabilizatoriui reikalingas etaloninis nedidelės galios įtampos šaltinis. Toks šaltinis paprastai sukuriamas panaudojant stabilitroną. Stablitronas per varžą sujungiamas su maitinimo šaltiniu atvirkštine diodui įprastąjai kryptimi. Paprastu diodu tokiu atveju srovė netekėtų. Stabilitronu srovė ima tekėti kai jam tenkanti įtampa viršija paprastai nedidelę (voltai ar dešimtys voltų) tam stabilitrono tipui specifinę ribą Uz. Toliau didinant grandinės įtampą, stabilitronui tenkanti įtampa nesikeičia: didėja tik rezistoriui tenkanti įtampos dalis. Stabilitrono įtampa ir yra stabilizatoriaus etaloninis įtampos šaltinis. Kartais reikiama įtampa gaunama nuoselkiai sujungus kelis stabilitronus (įtampos sudedamos). Tuomet naudinga jungti stabilitronus su priešingu temparatūriniu koeficientu (sumažėja temperatūros įtaka stabilizuojamai įtampai). Apkrovos varža RL turi būti daug mažesnė už Rv. Iš kitos pusės, Rv turi būti pakankamai didelė kad stabilitrono srovė neviršytų jam nustatytų ribų. Šį atraminį įtampos šaltinį galima laikyti mažos galios lygiagrečiuoju stabilizatoriumi.

1975–1978 m. mokėsi Vilniaus 30-ojoje vidurinėje mokykloje, 1978–1986 m. – Vilniaus 7-ojoje vidurinėje mokykloje. 1986–1988 m. tarnavo tarybinėje kariuomenėje. 1988–2000 m. studijavo Vilniaus universiteto Komunikacijų fakultete žurnalistikos specialybę.

UEFA čempionų lyga 1994-1995 m. – trečiasis UEFA čempionų lygos turnyras (40-asis skaičiuojant nuo UEFA čempionų taurės), prasidėjęs 1994 m. rudenį. Turnyrą laimėjo Amsterdamo „Ajax“ klubas, 1995 m. gegužės 24 d. finale laimėjęs prieš Milano AC. Turnyras iš esmės pakeitė formatą – grupės varžybose ėmė dalyvauti nebe 8, bet 16 klubų, iš kurių 8 į turnyrą pateko tiesiogiai, o dar 8 laimėję atrankos etape. Tad iš viso dalyvavo 24 šalių čempionai – kitų šalių čempionai žaidė UEFA taurėje.

Booking.com – tarptautinė viešbučių užsakymo internetu svetainė. Ją valdo kompanija Booking.com B.V., teikianti apgyvendinimo įstaigų užsakymo paslaugą. Būstinė įsikūrusi Amsterdame, Nyderlanduose.

Lietuvos fotomėgejų sąjunga, Lietuvos foto mėgėjų sąjunga, nuo 1936 m. Lietuvos foto mėgėjų draugija – Lietuvos fotografijos entuziastus būrusi organizacija, 1933–1940 m. veikusi Kaune.
I-30 (JAK-3) – visiškai metalinė I-26 prototipo versija, su įtaisytais trimis 20 mm ŠKAS patrankomis bei dviem 7,62 mm ŠKAS kulkosvaidžiais. Pagaminti du modeliai. Vėliau jo pagrindu imtas gaminti JAK-3 modelis.

Karjerą pradėjo „América de Cali“ klube, kurio jaunimo komandoje treniravosi. Sezoną žaidė „Santa Fe“ klube, bet vėliau grįžo į „América“ ir tapo vienu klubo lyderių. 2009 m. išvyko į Vokietiją.

Pietų Aralas tebesenka, ir greičiau nei prognozuota – gilesnėse vietose apatinis vandens sluoksnis druskingesnis nei viršutinis, šie du sluoksniai nesimaišo. Dėl to saulė kaitina tik viršutinį sluoksnį, ir jis garuoja labai greitai. Tuo tarpu pastačius Kokaralo užtvanką, šiaurės Aralo vandens lygis pradėjo kilti.

Ūkio pagrindą sudarė klajoklinė gyvulininkystė (arkliai, avys, stambieji raguočiai ir kupranugariai) bei tranzitinė prekyba. Tuo metu, kai likusių totorių valstybių gyventojai perėjo prie sėslaus gyvenimo būdo, Nogajų Ordos ekonomika tebebuvo lemiama klajoklių gyvenimo būdo. Šioje valstybėje tebuvo vienas miestas – Saraičikas, kuris liko nuo Aukso Ordos laikų. Saraičikas ilgainiui prarado ankstesnę prekybinio centro reikšmę ir chanato ekonomikoje nevaidino didesnio vaidmens.

Paskutiniame praėjusio amžiaus dešimtmetyje Sheryl Crow įsitraukė į Sklerodermos tyrimų fondo veiklą, padedama rinkti jam lėšas. Kai 2002 metais nuo šios ligos mirė Sheryl draugas Kentas Sextonas, ji nutraukė savo albumo „C’mon C’mon“ įrašus, kad įrašytų dainą „Be Still, My Soul“, skambėjusią per šio laidotuves. Lapkričio mėnesį daina pasirodė atskiru singlu, o už jį gutos pajamos atiteko Sklerodermos Tyrimų Fondui.

1988 m. Sąjūdžio informacijos agentūros reporteris. 1990 m. laikraščio „Galvė“ redaktorius, UAB „AKC“ TV prodiuseris. 1991–1993 m. „Rytų Lietuvos TV“ Reklamos skyriaus režisierius. 1993–1998 m. Baltijos TV sporto prodiuseris. 1998–2000 m. UAB „Ekonometras“ TV prodiuseris. 2000–2001 m. Lietuvos futbolo federacijos atstovas spaudai. 2000–2002 m. UAB „Sport Television and Entertainment“ direktorius. 1999–2007 m. TV3 žinių tarnybos sporto naujienų redaktorius ir transliacijų režisierius, komentatorius, iki 2008 m. – žurnalo „Istorijos“ vyriausiasis redaktorius. 2008–2011 m. buvo Lietuvos radijo ir televizijos atstovas ryšiams su visuomene, 2015 metais jis pradejo dirbti radijo stotyje M-1 plius

I-26-1 pirmą kartą pakilo į orą 1940 m. sausio 13 d. Šį prototipą iš karto kankino problemos, daugiausiai dėl alyvos perkaitimo. Nesisekant jų išspręsti net 15 kartų teko leistis avariniu būdu. O 1940 m. balandžio 27 d. bandomasis lėktuvas, pilotuojamas piloto J. I. Piontorsky, sudužo. Komisija, tirdama avariją, pasibaigusią piloto žūtimi, nustatė, kad bandymuose nebuvo laikomasi nustatyto plano, pilotas žemame aukštyje atliko dvi akrobatines figūras „statines“, po antrosios sudužo. Išvadose pažymėta, kad atsilaisvino lėktuvo važiuoklė, kuri atliekant antrą „statinę“ ir sukėlė nelaimę.
Leonas IX (Leone IX, gimimo vardas vok. Bruno von Egisheim-Dagsburg, gimė 1002 m. birželio 12 d. Elzaso regione, kuris tuo metu priklausė Vokietijai – mirė 1054 m. balandžio 19 d., palaidotas Šv. Petro bazilikoje, Romoje) – Popiežius nuo 1049 m. vasario 12 d. iki mirties. Romos Katalikų Bažnyčios pripažintas šventuoju (šventė – balandžio 19 m.), vienas reikšmingiausių vokiečių kilmės popiežių viduramžiuose.

Belmontas – Vilniaus miesto dalis, esanti į rytus nuo miesto centro, Pavilnių regioniniame parke. Yra žirgynas, link Sapieginės veda 6 km pažintinis pėsčiųjų takas, pietuose prateka Vilnia, telkšo Belmonto tvenkinys. Šiaurinę ribą žymi status Vilnios slėnio šlaitas, apaugęs mišku (jis saugomas kaip Belmonto botaninis-zoologinis draustinis).

Sakoma, kad vietovėje, kur šiuo metu įsikūręs miestelis, senovėje buvusios didelės girios, pilnos įvairių žvėrių, tarp jų ir lokių (meškų). Nuo jų Meškuičiai tikriausiai ir gavę vardą.

Žinomiausios kredito reitingų agentūros: „Moody's“, „Standard & Poor's“, „Fitch Ratings“. Kredito reitingams išreikšti jos vartoja tam tikrą klasifikaciją ir simbolius. Šios reikšmės yra visuotinai pripažįstamos ir naudojamos kaip standartas.

Dvi ideologijos – vienas judėjimas. Sionistinis socializmas Nepriklausomoje Lietuvoje, Darbai ir Dienos, 2003, t. 34, p. 255–271: santr. angl.

Dzeržkai (lenk. Dzierżki) – kaimas Lenkijos šiaurės rytuose, Pošvientnės valsčiuje, Balstogės apskrityje, Palenkės vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.

Kovo 29 d. – Darius Mockus, verslininkas, vienintelis koncerno „MG Baltic“ akcininkas bei prezidentas, holdingo „MG Baltic Trade“ generalinis direktorius.

Konstancija Kučinskaitė–Bialopetraviečienė (g. 1921 m. vasario 14 d. Marijampolėje – m. 1996 m. Vilniuje) – lietuvių kino ir teatro aktorė, Lietuvos televizijos darbuotoja.

Aplink piliakalnį esančią papėdės gyvenvietę, kurios plotas 3,5 ha, 1988-1989 m. ir 2005 m. tyrė Lietuvos istorijos institutas (vadovas Gintautas Zabiela). Ištirtas 787 m² plotas, rastas 0,1-1,8 m gylio kultūrinis sluoksnis. Radiniai: brūkšniuotosios, lygios, grublėtos ir žiestos keramikos dirbiniai, darbo įrankiai (geležiniai peiliai, pjautuvai, skiltuvai, yla), papuošalai (žalvarinės apyrankės, žiedai, segės, apkalai). Radinius saugo Lietuvos nacionalinis muziejus.

Cerkvė pastatyta 1908 m. Naujosios Vilnios mieste. Cerkvės statymo komitetui nuo 1903 m. vadovavo Vilniaus gubernatoriaus žmona Sofja Veriovkina, kuri rinko aukas ir pati prisidėjo savo įnašu. Kadangi pinigų neužteko akmeniniam statiniui, nuspręsta statyti medinę šventyklą. 1908 m. kovo 30 d. ji pašventinta.

Vakariniame buvusio gatvinio kaimo gale šiaurės kryptimi teka upelis Alanta. Rytinėje Maženių kapinių pusėje teka dešinysis Alantos intakas – Gariava.

Götze yra žaidęs Vokietijos jaunimo iki 15, 16, 17 ir 21 metų rinktinėse. Nacionalinėje rinktinėje debiutavo 2010 m. lapkričio 17 d. prieš Švediją. 78-ą minutę pakeitė Kevin Großkreutz. Antras varžybas sužaidė 2011 m. vasario 9 d. draugiškose varžybose prieš Italijos rinktinę.
Per Pirmąjį pasaulinį karą 1916 m. Vokietijos kariuomenė pro Meškuičius nutiesė geležinkelį Šiauliai-Jelgava.1919–1950 m. Meškuičiai buvo valsčiaus centras. 1919 m. lapkričio mėn. prie miestelio įvyko Lietuvos kariuomenės 4-ojo pėstininkų pulko kautynės su bermontininkais, mūšyje žuvusiems Lietuvos kariams įrengtos kapinės. 1924 m. veikė pieninė, malūnas, kooperatyvas, smulkaus kredito draugija. 1927–1928 m. dalis miestelėnų išsikėlė į vienkiemius.

Lapkričio 3 d. – Martin Avenarius, vokiečių teisininkas, teisėtyrininkas civilistas bei romanistas, teisės istorikas, Kelno universiteto profesorius.

Nors reikia pažymėti, kad šachmatų dar nebuvo pamiršęs: 1860 m. jis išleido „Šachmatų praktiką“, kuri buvo kaip priedas prie anksčiau išleisto „Šachmatininko žinyno“. Šioje knygoje jis pateikia nemažai P. Morfio partijų ir komentaruose pripažįsta meistrišką talentingo amerikiečio žaidimą.

Keliai į Kordobą, Bahija Blanką, Buenos Aires. Susisiekimas geležinkeliais. 2 km nuo miesto yra Santa Rosos oro uostas iš kurio vyksta reguliarūs skrydžiai į Buenos Aires ir Bahija Blanką.

1993 m. kovo mėnesį Kazachija, Uzbekija, Turkmėnija, Tadžikija ir Kirgizija pasirašė susitarimą, kuriuo įsipareigojo 1 % šalių biudžeto skirti Aralui atkurti, tačiau fondas nebuvo įsteigtas.

Aktorystės mokėsi 1938–1940 m. pas režisierių Juozą Miltinį Darbo rūmų teatro studijoje Kaune. 1940 m. teatro trupei persikėlus į Panevėžį, naujai įsteigtą teatrą, ji ten neišvyko. Dirbo Kauno Vaikų ir moksleivių laisvalaikio rūmuose, vadovavo dramos būreliui.

Sufizme labai svarbus mokinio-mokytojo ryšys. Mokytojas supažindina su tikėjimo ir praktikos esme. Mokytojai paskiriami sufijų ordino vadovo (piro). Šis būtinai būna nenutrūkstama geneologine linija (silsila) susijęs su pranašu Muhamadu. Pabrėžiama, kad sufizmo idealai perduodami tiesioginiu ryšiu, praktika, o ne per knygas.

Bacario valstybinis rezervatas (gruz. ბაწარის სახელმწიფო ნაკრძალი) – saugoma gamtos teritorija Gruzijoje, Achmetos savivaldybėje, Kachetijos kalnuose (Didysis Kaukazas). Įkurtas 1935 m. ir apima 3800 ha teritoriją.

Buvusi turgaus aikštė, esanti pačiame Tryškių centre, išsiskiria savo dydžiu ir erdve. Vakariniame jos pakraštyje stovi šv. Florijono koplytstulpis, pastatytas apie XIX a. vidurį. Šv. Florijonas turėjo saugoti miestelį nuo gaisrų.

Šarkos poza (angl. lap dance) – tai sekso poza, aprašyta Kamasutroje ir primenanti deivės pozą. Vyras atsisėda ant kėdės (bet ne ant lovos), o moteris, atsisukusi veidu į jį, sėdasi ant jo varpos. Lyginant su deivės poza, šarkos poza yra kiek patogesnė, stabilesnė ir suteikia didesnę judesių laisvę porai. Ši poza gali būti pozų serijos pradžia, paskui pereinant į pozą pakėlus, stulpo pozą ir galiausiai pasimylint misionieriaus pozoje.

Kriminalinei policijai federaliniu mastu vadovauja Vokietijos federalinė kriminalinė tarnyba (vok. Bundeskriminalamt), žemių lygmenyje - Žemės kriminalinė tarnyba (Landeskriminalamt).
III PLSŽ vyko 1988 m. gruodžio 26-31 d. Adelaidėje (Australija). Tuo metu ten vyko XV Australijos lietuvių dienos. Trečiose PLSŽ pirmą kartą dalyvavo ir atgimstančios Lietuvos sportininkai (krepšinis, plaukimas, stalo tenisas, šachmatai). Dalyvavo 487 sportininkai iš Australijos, JAV, Kanados ir Lietuvos.

XIX a. pab. prasidėjo skubios Polinezijos regiono dalybos tarp kolonijinių imperijų. Šiose dalybose dalyvavo Britų imperija, Prancūzija ir JAV. XIX a. pab. susiformavo šios kolonijinės teritorijos: Britų vakarų Ramiojo vandenyno teritorijos (pietvakarinė Polinezija), Prancūzijos Polinezija (pietrytinė Polinezija) ir JAV salų teritorijos (daugiausia šiaurinė Polinezija kartu su Havajais).

Seniausi valstybiniai dariniai Vakarų Polinezijoje ir Fidžyje yra pusiau legendinės karalystės Tui Puloa ir Tui Manua, egzistavę I m. e. tūkstantmetyje. Apie X a. Tongatapu saloje atstirado valdovų Tui Tonga institucija, kuri XII–XIII a. tapo talasokratija – Tongos imperija, rinkusia duoklę milžiniškame Ramiojo vandenyno plote nuo Saliamono salų iki Niuės. Ši „imperija“ buvo paremta stipriu jūrų laivynu ir sukūrė daugiatautę aukšto lygio kultūrą, paplitusią milžiniškame Ramiojo vandenyno plote.

Kurso de Esperanto – nemokama atvirojo kodo programa, apimanti 12 pamokų kursą, skirtą mokytis esperanto kalbos pradedantiesiems. Naudojantis optimizuoto mokymosi pratybomis per dvi savaites galima išmokti esperanto pagrindų.

Šiose salose buvo tikra romantiška istorija apie du šunis, gyvenančius gretimose salose, kurie įsimylėjo. 1988 m. apie tai buvo sukurtas japonų filmas Aš noriu pamatyti Marlyn (Marilyn ni Aitai). Dabar tai populiarus paplūdimys ir Okinavos turistų nardymo vieta.

XIX a. pradžioje Vilnios ir Srovės šlaituose ėmė kurtis vilos ir gyvenamieji namai, įkurtas ištaigingas restoranas. Dėl to vietovę didikai pavadino lot. bellus mons – „gražus kalnas“.

Kovose neretai buvo geresni negu vokiečių BF-109 E ir BF-109 °F, sovietiniai naikintuvai greičiau kildavo, greičiau apsisukdavo bei buvo manevringesni. BF-109, dėka automatinių sparnų skydelių, būdavo stabilesni ir įgydavo pranašumą kada reikėdavo atlikti daug vienas po kito sekančių manevrų.

Pradėjusi susitikinėti su Kevinu Gilbertu, Sheryl prisijungė prie jo grupės muzikantų, save vadinančių „Tuesday Music Club“. Kartu jie visi ir įrašė debiutiniu tapusį Crow albumą „Tuesday Night Music Club“. Iki šio įrašo grupė egzistavo kaip atsitiktinių atlikėjų kolektyvas, tačiau po to, kai prie jų prisijungė Sheryl, tapo nuolatine jos grupe. Pačios Sheryl santykiai su Gilbertu netrukus pašlijo dėl kūrybinių nesutarimų.

WebFOCUS licenzijuojamas serveriui, neribotam vartotojų skaičiui. Pirmtakė ataskaitų programa "FOCUS" buvo sukurta ant IBM Mainframe platformos, vėliau buvo sukurta moderni "FOCUS" versija "WebFOCUS", kuri pritaikyta darbui per HTTP protokolą ir dirba Unix, Linux ir Windows aplinkose. WebFOCUS yra kompanijos "Information Builders" produktas, Lietuvoje atstovauja UAB "Sybase Solutions".

Fondas „Jiezno vaikai“ buvo įregistruotas 2002 m. gruodžio 30 d. steigėjų – Vykinto Misiūno, Lauryno Noreikos ir Martyno Majausko – iniciatyva.
Teisės rinkinyje yra ilgokas skyrius, skirtas apie žydams taikytiną teisę. Švabų veidrodis įtvirtina žydų priesaiką, mini karaliaus globą žydams, draudimą taikyti prievartą žydų atžvilgiu (Hehlerprivileg). Rinkinyje minimas iš kanonų teisės perimtas "mišrių santuokų" draudimo principas (vesti kitos tautybės, religijos, tikėjimo asmenį). Veidrodyje taip pat yra palankios nuostatos misionierystei (Bekehrung), specialios normos dėl aprangos.

Karstas – dėžė su dangčiu, kurioje kape ar laidojimo rūsyje laidojamas mirusiojo kūnas. Karstai naudojami ir atsisveikinti su mirusiuoju, kremuoti.

Esant dabartinei padėčiai, plotų buvusioje Aralo vietoje ir aplink jo likučius apibūdinimui vis dažniau naudojamas pavadinimas Aralkumai – Aralo dykuma.

Lėktuvo sėkmė, tapo ir Jakovlevo konstruktorių biuro sėkme, nes iki II pasaulinio karo, šis konstruktorių biuras užsiėmė lengvų sportinių lėktuvų kūrimu. Gerai pasirodžius JAK-1 lėktuvui, jo kūrėjui Aleksandrui Jakovlevui buvo įteiktas Lenino ordinas, aukščiausias apdovanojimas TSRS, 100 000 rublių bei ZIS automobilis.

Yra medinė Tryškių Švč. Trejybės bažnyčia (pastatyta 1751 m.; su 1804 m. varpine ir vartais), kapinės su koplyčia, Tryškių dvaras, Pavirvyčio dvaras. Veikia Tryškių Lazdynų Pelėdos vidurinė mokykla, biblioteka, poliklinika, paštas (LT-88011). Vienas pagrindinių miestelio simbolių – Tryškių šv. Florijono koplytstulpis (XIX a. vidurys; dailės paminklas). Centrinėje aikštėje stūkso saugomas Tryškių akmuo. Tryškių geležinkelio stotis yra Vainočiuose. Tryškiuose nuo 2010 m. veikia 0,9 MW galios mažoji hidroelektrinė.

1995–1997 m. Klaipėdos miesto savivaldybės Socialinio departamento direktorius, 1997–2000 m. Klaipėdos savivaldybės administratorius. 2000 m. Klaipėdos ligoninės vyr. gydytojas, 2001–2003 m. vyr. gydytojo pavaduotojas. Nuo 2003 m. Klaipėdos apskrities viršininko administracijos apskrities gydytojas.

Lorica plumata pagrindas yra grandinė palaidinė (kaip lorica hamata), prie kurios grandžių pritvirtinti maži plunksnų pavidalo žvyneliai. Tokių šarvų gamyba reikalauja ilgo ir kruopštaus darbo, jie, manoma, buvo brangūs šarvai. Daug abejoja dėl šių šarvų tinkamumo mūšio lauke,, tačiau gali būti kad juos naudodavo dėl jų įspūdingos išvaizdos, galbūt siekiant tuo pakelti kareivių dvasią.

Tarpukario metais (3-iajame ir 4-ajame dešimtmečiais) jūrų pėstininkai treniravosi vykdyti jūrų desanto operacijas, mokėsi naudotis eksperimentine išsilaipinimo technika.

1900 m. – António Pereira Nobre, portugalų poetas, kurio darbai priklauso ultraromantiškai poezijos srovei, pasižymi simbolistika, nostalgija. Jis priklauso XIX amžiaus portugalų rašytojų kartai (g. 1867 m.).
Nuo 1962 m. Vilniaus gelžbetoninių konstrukcijų gamyklos, nuo 1963 m. Vilniaus modelių namų juriskonsultas, 1965–1970 m. dirbo Lietuvos TSR finansų ministerijos vyriausiasis juriskonsultas, 1970-1971 m. Vyriausiosios tiekimo valdybos vyriausiasis juriskonsultas arbitras. 1971–1972 m. savaitraščio „Gimtasis kraštas“ dailininkas, techninis redaktorius. 1972 m. Lietuvos advokatūros stažuotojas. Nuo 1973 m. advokatas Druskininkuose, 1974-1980 m. Varėnoje, 1980-1990 m. Vilniaus m. 1-osios juridinės konsultacijos advokatas. 1991 m. advokato Savinijaus Katausko kontoros steigėjas ir iki 2004 m. balandžio 28 d. jos advokatas, seniūnas (vadovas), nuo 2004 m. balandžio 29 d. „S. Katauskas, Katauskaitės ir partneriai“ advokatų kontoros advokatas.

Pistoleto rėmo viršutinė dalis plieninė, rankena ir lankelis – polimeriniai. Vamzdžio gaubtas – plieninis. Saugikliai du, automatiniai (nuleistuko, rankenos). Rankenos saugiklis klavišo formos, jis išsijungia delnu suėmus rankeną. Antrasis saugiklis yra mažas svertelis ant nuleistuko ir išsijungia pradėjus spausti nuleistuką.

Mortas Drekeris – karikatūruoja ino filmas|kino filmus]] ir televizijos laidas. Kūrybai būdingas fotografijos tipo meninis vaizdavimas (karikatūrinio motyvo įterpimas į nuotrauką).

Pakeliui nuo Aukštadvario link Beižionių yra legendinė Velnio duobė. Netoliese tyvuliuoja termokarstiniai Škilietų ežerėliai. Parke, prie upėtakių ūkio tvenkinių, auga 1,3 m skersmens Adomo Mickevičiaus ąžuolas. Išlikę pasakojimų, kad poetas mėgdavęs sėdėti po šiuo medžiu, viešėdamas Aukštadvaryje pas savo draugus.

2008 m. žiūrovų prizas už geriausią spektaklį mažojoje scenoje („PRA vieno aktoriaus vienos dalies prasidėjimas”, rež. A. Giniotis), „Lietuvos teatrų pavasaris '08“

Žodzina (arba Žodinas) – miestas Baltarusijoje, 50 km į rytus nuo Minsko. Baltarusijos automobilių gamykla (gaminanti karjerinius sunkvežimius „BelAZ“).

Prie Maženių kapinių stovi paminklas Lietuvos Nepriklausomybės 20-mečiui bei Lietuvos krikšto 550 metinėms (autorius – Makuckis), pastatytas 1938 m. už Maženių jaunimo paaukotas lėšas (prieškariu paminklas stovėjo kaimo centre, iš kur perkeltas prie kapinių ir taip išsaugotas).

Žaidime yra apribotas galimų skaičių kiekis žaidimo lauke – jokiu būdu negalima turėti daugiau kaip trijų tūkstančių (3000) skaičių. Jeigu pridėsite daugiau skaičių, o jų bendras kiekis žaidimo lauke viršys leidžiamą jų kiekį, tuomet žaidimas bus praloštas. Kuomet sekantis Pridėti Skaičius yra žaidimo pralaimėjimas, tuomet pliuso simbolis ir taškų spalva tampa oranžinė – įspėjamoji.

Mazovijos Vysokio Senoji sinagoga (lenk. Stara Synagoga w Wysokiem Mazowieckiem) - sinagoga stovėjusi Mazovijos Vysokio mieste buvusioje ul. Zarzecznej (Krzywej) gatvėje, dabartinėje ul. Żwirki ir Wigury gatvėje.
Sufizmas, dėl savo į panteizmą linkusios pasaulėžiūros, misticizmo, tradicinio islamo nėra vertinamas vienareikšmiai. Sufizmas ne kartą buvo paskelbtas erezija kai kuriose musulmoniškose šalyse (Turkijoje, Irane), o jo pasekėjai buvo persekiojami. Dabar dauguma islamo dvasininkų sutinka, kad sufizmas neprieštarauja islamo principams. Tiesa, dalis islamo krypčių, ypač linkusios į fundamentalizmą (pvz., vahabitai) sufizmą ir toliau laiko erezija. Tačiau pabrėžiama, kad sufizmas neatleidžia nuo šariato laikymosi, todėl dalis šiuolaikinių vakarų sufizmo mokyklų, kur nereikalaujama šariato laikymosi, kur nariais gali tapti ne tik musulmonai, nėra pripažįstamos.

Munas (taj. แม่น้ำมูล) arba Namunas – upė rytų Tailande, Isano regione; Mekongo dešinysis intakas. Prasideda Khaojai nacionaliniame parke, Dongphajajeno kalnuose, netoli Nakhonratčasimos. Teka į rytus, kerta Korato plynaukštę. Įteka į Mekongą ties Khongčiamu, Laoso pasienyje. Didžiausias intakas – Či (kairysis). Upės režimas musoninis; vasarą upė patvinsta. Muno vanduo naudojamas drėkinimui. Įrengta keletas hidroelektrinių (Pakmuno, Lampau, Ubonratnos). Prie Muno įsikūrę Sisaketo, Ubonratčathanio miestai.

Patobulinus, 1940 m. lapkričio 13 d. pristatyta I-26-3 versija, tų pačių metų gruodžio 9 d. galų gale praėjo valstybinius bandymus. Tačiau ir toliau lėktuvą kankino variklio problemos. O jos buvo sprendžiamos gana lėtai, tad valstybė užsakė gaminti ir jo konkurentus: Mig-3 ir LaGG-3.

Žaidime yra 3 sunkumo lygiai: Pradinukas, Patyręs ir Profas. Kuo lengvesnis yra pasirinktas žaidimo lygis, tuo daugiau skaičių išbraukymo taisyklių galima taikyti žaidimo lauke. Pradėkime nuo sudėtingiausio lygio, kuris turi tik vieną taisyklę, palaipsniui įtraukdami po vieną taisyklę kiekvienam „lengvesniam“ lygiui.

Vladislovas Starevičius, lenkų kilmės režisierius, lėlinės animacijos pradininkas, XX a. pirmoje pusėje kūręs Lietuvoje, Rusijoje ir Prancūzijoje (g. 1882 m.).

Martin Balluch teigia, jog gyvūnų teisių tikslai gali būti pasiekti palaipsniui, kovojant už gyvūnų naudojimą ribojančius, draudžiančius arba gyvūninių produktų gamybą apsunkinančius įstatymus. Tuo pačiu turi būti vykdomas visuomenės švietimas, paaiškinant, kodėl tokie įstatymai reikalingi, ir veganiško gyvenimo būdo propagavimas, darant jį prieinamesnį bei patogesnį. Anot jo, tokie žingsniai padėtų žmonėms be didesnių pastangų atsisakyti šiuo metu iš gyvūnų gaunamų produktų ar paslaugų ir privestų prie gyvūnų teisėms palankių socialinių pokyčių.

Valdemaras Anužis (g. 1952 m. gegužės 15 d. Klaipėdoje) – gydytojas, Lietuvos ir Klaipėdos miesto savivaldybės politinis bei visuomenės veikėjas.

1959–1966 m. mokėsi Klaipėdos 5–oje vidurinėje mokykloje, 1970 m. baigė Klaipėdos 10–ąją vidurinę mokyklą. 1976 m. baigė Kauno medicinos instituto Gydomosios medicinos fakultetą

Balandžio 25 d. – Audrius Matonis, žurnalistas, 2000–2008 m. naujienų agentūros BNS Politikos skyriaus vyriausiasis redaktorius, politikos apžvalgininkas. Nuo 2008 m. balandžio - Lietuvos televizijos naujienų tarnybos vadovas.
Sliekas svarbus dirvožemio aeracijai ir derlingumui palaikyti. Jis greitina dirvos mineralizaciją, išrausia urvelius – kanalus, kuriais oras pasiekia augalų šaknis ir vėdina dirvožemį. Aktyviausias sliekas būna šiltomis ir drėgnomis dienomis, kai išlenda į žemės paviršių ir dauginasi. Sliekas turi tiek moteriškuosius, tiek vyriškuosius lytinius organus.

Kitais kapitaliniais Džovanio Belinio kūriniais minimi „Šv. Pranciškaus ekstazė“ ir „Šventoji alegorija“, sukurti apie 1475-85 m. Abiejuose paveiksluose pagrindinį vaidmenį vaidina ne pasakojamieji Biblijos istorijų elementai, o vakaro peizažo nuotaika. „Šv. Pranciškaus ekstazėje“ turėtų būti vaizduojama šventojo stigmatizacija ir Kristaus vizija, tačiau nei vieno iš šių pasakojamojo pobūdžio elementų nėra. „Šventosios alegorijos“ prasmę ir paskirtį apskritai sunku nustatyti. Tai buvo labai neįprasta to meto Italijoje, kur paveikslai buvo kuriami su aiškiai atpažįstamais Biblijos istorijų motyvais. Kai kurie iš vaizduojamų krikščionių bažnyčios šventųjų paveiksle yra nustatyti, tačiau ryšiai tarp jų neaiškūs. Šventumo ir dievobaimingumo aureolę paveikslams suteikia šviesos iliuminaciniai efektai.

1896 m., neatsižvelgdama į šeimos norus, ištekėjo už elektrofiziko Dr. Hugo Kolerio, kuris buvo katalikas. Jų vaikai buvo užauginti kaip krikščionys, tačiau Broncia niekada nepakeitė savo religijos. Iš pradžių jie gyveno Zalcburge ir Niurnberge, tačiau 1902 m. sugrįžo į Vieną. Čia netrukus tapo Austrijos menininkų sąjungos „Wiener Secession“ nare. 1904 m. paveldėjo namą Obervaltersdorfe ir ten persikėlusi įkūrė meno saloną, kuriame lankydavosi Egonas Šylė, Anton Faistauer ir Albert Paris Gütersloh.

Savalu (pranc. Savalou) – miestas vidurio Benine, Savalu aukštumose; Kalvų departamento administracinis centras. Keliai į Džugu, Četį, Zagnandą. Žemės ūkio regiono prekybinis centras. Yra muziejus, karaliaus Ahusu Sohos mauzoliejus, Savalu karalystės valdovų rūmai. Dauguma Savalu gyventojų yra mahiai.

Stefanas Peteranselis, Prancūzijos lenktyninkas. Daugkartinis Dakaro ralio dalyvis ir laimėtojas, tiek motociklu (Yamaha), tiek automobiliu (Mitsubishi). Tai vienas labiausiai tituluotų ralio lenktynininkų.

Šeril Krou (g. 1962 m. vasario 11 d. Misūris, JAV) – JAV muzikos atlikėja, dainų tekstų autorė ir kairiųjų pažiūrų politikos aktyvistė. Pradėjusi muzikinę karjerą kaip pritariančioji Michaelo Jacksono ir Tinos Turner vokalistė, vėliau Sheryl laimėjo 9 Grammy apdovanojimus, o jos kurta muzika skamba tokiuose filmuose kaip „Rytojus niekada nemiršta“, „Erin Brokonich“, „Cars“.

Albumas pasirodė 1982 m. Rugsėjo 27 d. Albume 11 dainų. Pirmasis singlas, pristatęs albumą – See You. Po See You grupė išleido dar du singlus – The Meaning Of Love ir Leave In Silence.

1948 m. mirus motinai, gyveno su senele, o jai mirus 1952 m. persikėlė į Kauną. Mokėsi Kauno 2-ojoje septynmetėje mokykloje, 22-ojoje vidurinėje mokykloje. 1964 m. baigė 9-ąją darbo jaunimo vidurinę vakarinę mokyklą. 1971 m. baigė Kauno medicinos institutą, gydytojas.
Naujasis Amžius įtraukia elementus iš senųjų religinių ir dvasinių tradicijų, svyruojančių nuo ateizmo ir monoteizmo iki klasikinio ar natūralistinio panteizmo bei mokslo ir Gajos filosofijos elementus, pavyzdžiui, archaeoastronomiją, astronomiją, ekologiją, environmentalizmą, Gajos hipotezę, psichologiją ir fiziką. Naujasis Amžius idėjų semiasi iš įvairių atgimstančių senovės tikėjimų (naujoji pagonybė, šamanizmas) bei dvasinių mokymų, rytų filosofijos (joga, budizmas, kinų tikėjimai, hinduizmas ir kt.), Artimųjų Rytų religijų (judaizmo, ypač kabalos, sufizmo, krikščionybės), filosofijų (gnosticizmo, spiritualizmo, teosofijos, universalizmo, Vakarų ezoterikos, Naujojo Mąstymo).

Upninkų vietovė pirmą kartą rašytiniuose šaltiniuose paminėta 1442 m., pirmo žinomo jos valdytojo Kristino Astiko testamente. Kitas Upninkų savininkas, jo sūnus Radvila Astikas, iki 1477 m. pastatė pirmąją bažnyčią. Upninkai ne kartą kentėjo nuo gaisrų. XVI a. 2-ojoje pusėje – 1650 m. bažnyčią buvo pasisavinę evangelikai reformatai. XVII a. buvo teismas, keletas smuklių, vykdavo turgūs. Katalikų bažnyčia pastatyta 1717 m. Ji 1750 m. perkelta į kitą vietą. XVIII a. veikė parapinė mokykla. XIX a. 1-ojoje pusėje Upninkus vėl nusiaubė gaisras. Čia buvo Upninkų dvaras.

Akmuo slūgso miške apie 2,6 km į šiaurę nuo Varputėnų, 50 m į pietryčius nuo kelio 159 Užventis–Šaukėnai–Kuršėnai . Toje vietoje (Likučių kaime) kelyje yra autobusų stotelė, koplytstulpis, seno akmeninio pastato giuvėsiai. Riedulys Varputėnų miške guli pakelės šlaito viršuje, supamas brandaus spygliuočių miško. Tame pačiame miško kvartale, kitoje kelio pusėje, guli Urkuvėnų akmuo.

Šv. Florijono koplytstulpis yra urbanistiškai reikšmingas elementas, sujungiantis dvi svarbias miestelio erdves – turgaus aikštę ir bažnyčią.

Kritinio racionalizmo požiūriu, filosofija yra kritinis, protu besiremiantis mokslas. Jokia prasmė, koncepcija, teorija negali pretenduoti į imunitetą kritikai. Jau vien intelektualinis sąžiningumas reikalauja kritiškai tikrinti tai, ką ruošiamės teigti. Nėra tokio švento ir tokio gerbtino dalyko, kuriuo negalėtų suabejoti kritinis protas.

1974–1977 m. Kauno politechnikos instituto Šiluminės energetikos katedros dėstytojas, nuo 2004 m. Vilniaus Gedimino technikos universiteto Hidraulikos katedros docentas, nuo 2007 m. profesorius. Nuo 1992 m. Ignalinos AE mokslinės saugumo analizės grupės mokslinis darbuotojas, nuo 2001 m. – Vyresnysis mokslinis darbuotojas.

Vasilkuvo Slovackio gatvės žydų kapinės (lenk. Cmentarz żydowski w Wasilkowie ul. Słowackiego) – žydų kapinės įkurtos XIX a. pirmoje pusėje Vasilkuvo mieste, Slovackio gatvėje. Kapinių teritorija 0,2 ha, kurioje išlikę apie 25 antkapiai su užrašais hebrajų kalba. 2007 m. kapinės buvo dalinai restauruotos ir sutvarkytos.